open-index/open-wikipedia-markdown huggingface dataset:
Սոնամ Կապուր

**Սոնամ Կապուր** (, ), հնդիկ դերասանուհի։

## Կենսագրություն
Դերասանուհին ծնվել է 9 հունիսի 1985 թ., Մումբայում։ Առաջին դուստրը հանրահայտ հնդիկ դերասանի Անիլ Կապուրի և նախկին մոդել Սունիտա Կապուրի, պրոդյուսեր Սուրինդերա Կապուրի թոռնուհին, Սանջայ Կապուրի և Շրիդևայի, պրոդյուսեր Բոնի Կապուրի և Սանդիպա Մարվախի զարմուհին։ Նա ունի քույր՝ Ռեյա և եղբայրը՝ Խարշվադհար։ Իր զարմիկները՝ Արջուն Կապուրը և Ռանբիր Սինգհը նույնպես դերասաններ են։
Սոնամը սովորել է Arya Vidya Mandir դպրոցը, որից հետո ընդունվել United World College of South East Asia Սինգապուրում, որտեղ սովորել է երկու տարի։ Նա նաև ուսումնասիրել է քաղաքագիտություն և տնտեսագիտություն Արևելյան Լոնդոնի Համալսարանում]։ Սոնամը խոսում է հնդկերեն, ուրդու, մարաթի, փենջաբերեն և անգլերեն լեզուներով։

## Կարիերա
Մինչև սկսելը դերասանուհու կարիերան Սոնամն աշխատում է Սանջայ Լիլի Բխանսալի և Ռանբիր Կապուրի հետ, որպես ասիստենտ «Խավարը» ֆիլմի նկարահանման ժամանակ։ Նրա դեբյուտը եղավ Բխանսալի ֆիլմը 2007 թ. «Սիրահարները» նկարահանված «Սպիտակ գիշերներ» ֆիլմի հիման վրա, որտեղ նրա խաղընկերն էր Ռանբիր Կապուրը։ Ֆիլմը ձախողվեց Հնդկաստանում, սակայն մեծ ճանաչում ստացավ արտերկրում։ Սոնամը ներկայացվել է մի քանի հնդկական կինոմրցույթների, այդ թվում արժանացել Filmfare մրցանակին լավագույն առաջին դերի և շահել Stardust Awards ինչպես «Սուպերաստղ վաղվա օրվա» 2009 թ. դուրս է եկել նրա երկրորդ ֆիլմը «Դելի-6», որը նույնպես ձախողվեց, սակայն ընդունվեց քննադատների կողմից։ Ֆիլմը ցուցադրվեց Վենետիկյան և Դուբայյի կինոփառատոներում։ 2010 թ. նկարահանվել է Պունիտա Մալխոտրայի և Dharma Production ընկերության համատեղ ֆիլմում «Ես ատում եմ սիրային պատմությունները» Իմրան Կհանի հետ։ Ֆիլմը ունեցել է մեծ հաջողություն, ինչպես Հնդկաստանում այնպես էլ արտերկրում և եղավ առաջին կոմերցիոն ֆիլմը Սոնամի կարիերայում։ Երկրորդ իր ֆիլմը «Աիշա» նկարահանված Ջեյն Օսթերի «Էմմա» վեպի հիման վրա։
Ֆիլմը հավաքել է միջին եկամուտ, բայց Սոնամը ստացել է դրական արձագանքներ իր խաղի մասին։ Սակայն լավ խոսքերը չխանգարեցին նրան արժանանալ վատագույն կանացի կերպարը՝ Golden Kela Awards:
Առաջին նրա թողարկած ֆիլմը եղավ 2011 թվականին «Շնորհակալություն»։ Ֆիլմը քննադատվեց։ Երկրորդ ֆիլմը «Տարվա եղանակ» ձախողվեց գումարով, բայց ճանաչվեց քննադատների կողմից և ցուցադրվեց Չիկագոյի կինոփառատոնում։ 2012 թվականին դուրս եկավ ընդամենը մեկ ֆիլմ «Խաղացողները», կամ «Գողություն իտալական ձևով» նկարահանումների մի մասը կատարվել են Ռուսաստանում։ Ֆիլմը ձախողվեց ցածր գնահատվելով քննադատների կողմից։
2013 թվականին դուրս եկավ երկու ֆիլմ. «Վազիր, Միլկա, վազիր» Ֆարխանոմ Ախարոմ, համարվելով լավագույն ֆիլմը տարվա և «Խենթ սիրահարը», որը բերեց նրան առաջին մրցանակը Filmfare լավագույն դերի համար։
Ինչպես նաև Սոնամը նկարահանվել է բրիտանական Ցօլդպլաը խմբի և երգչուհի Բիյոնսեի տեսահոլովակում «Hymn for the Weekend»: Տեսահոլովակի շնորհանդեսը կայացել է հունվարի 29-ին 2016 թվականին։ Սոնամին կարելի է տեսնել տեսահոլովակի վերջում, երբ նա վազում է բլրի լանջին և նետում ծաղկի թերթիկներ օդ։

## Ծանոթագրություններ

* http://www.imdb.com/name/nm2128238/
* https://twitter.com/sonamakapoor

Կատեգորիա:Հնդիկ դերասանուհիներ
Կատեգորիա:Հնդիկ կինոդերասանուհիներ
Կատեգորիա:Հնդիկ կինոռեժիսորներ
Կատեգորիա:Հնդիկ մոդելներ
Կատեգորիա:Մումբայի համալսարանի շրջանավարտներ
Lost in the Echo

**Lost in the Echo** (անգլերենից թարգմանաբար՝ արձագանքում կորած), Linkin Park ռոք-խմբի երկրորդ սինգլը, որը թողարկվել է 2012 թվականի հոկտեմբերի 19-ին «Living Things» ալբոմում՝ Warner Bros. Records լեյբլի վրա։

## Երգացանկ

## Չարթեր

## Ծանոթագրություններ

Կատեգորիա:2012 երգեր
Կատեգորիա:2012 սինգլներ
Դիմիտր Բլագոև

**Դիմիտր Բլագոև** (, ), մարքսիզմի առաջին պրոպագանդիստը Բուլղարիայում, Բուլղարական սոցիալ–դեմոկրատական բանվորական (տեսնյակների) կուսակցության հիմնադիրը։

## Կենսագրություն
1881 թվականից սովորել է Պետերբուրգի համալսարանում, որտեղ ուսանողական կազմակերպությունների միջոցով միացել է հեղափոխական շարժմանը։ Դեռևս պատանի հասակից մասնակցել է օսմանյան տիրապետության դեմ բուլղար ժողովրդի ազգային–ազատագրական պայքարին։ 1878–1880 թվականներին սովորել է Օդեսայի ռեալական ուսումնարանում, այնուհետև՝ Պետերբուրգի համալսարանում։ 1883 թվականին Ռուսաստանում կազմակերպել է սոցիալ–դեմոկրատական առաջին խմբերից մեկը։ Բլագոևը սերտ կապ է պահպանել Գ․ Վ․ Պլեխանովի «Աշխատանքի ազատագրություն» խմբի հետ։ 1885 թվականին հեղափոխական գործունեության համար վտարվել է Ռուսաստանից։ Վերադառնալով Բուլղարիա՝ Բլագոևը ծավալել է մարքսիստական գաղափարների քարոզչություն։ 1891 թվականին Բլագոևի նախաձեռնությամբ ստեղծվել է Բուլղարական սոցիալ–դեմոկտրատական կուսակցությունը։ 1903 թվականին անջատվելով օպորտունիստներից՝ Բլագոևն իր համախոհների հետ ստեղծել է մարքսիստական սոցիալ–դեմոկրատական (տեսնյակների) կուսակցությունը, որը 1919 թվականին վերակազմվել է Բուլղարական կոմունիստական կուսակցության, և մասնակցել Կոմինտերնի հիմնադրմանը։ Բլագոևը հեղինակ է փիլիսոփայական, տնտեսագիտական և Բուլղարիայի նորագույն շրջանի պատմությանը վերաբերող աշխատությունների։

## Ծանոթագրություններ

Կատեգորիա:Ռուս հեղափոխականներ
Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:Բուլղարիայի քաղաքական գործիչներ
Հոլանդական կայսրություն

right|thumb|500px|Հոլանդիայի գաղութները

**Հոլանդական կայսրություն** (), 17-20-րդ դարերում գոյատևած գաղութային կայսրություն։

## Պատմություն
Հոլանդական կայսրությունը ստեղծվել է 17-րդ դարի առաջին կեսում տեղի ունեցած առևտրային, գաղութային, գիտահետազոտական արշավանքների արդյունքում։ Կայսրությունը արագ ընդլայնվում էր և արդեն 18-րդ դարում ներառում էր Գվիանան, Ինդոնեզիան, ֆակտորիաներ Հնդկաստանում, Ցեյլոնում, Ֆորմոզում և այլ տարածքներ։ Իր պատմության ընթացքում Հոլանդական կայսրությունը իր մեջ է ընդգրկել բազմաթիվ տարածքներ աշխարհի տարբեր հատվածներում։ Այն նաև ուներ բազմաթիվ թշնամիներ, որոնցից գլխավորը և ամենահզորը Բրիտանական կայսրությունն էր։

Հոլանդական գաղութային կայսրությունը մերթ ընդլայնվում էր, և մերթ փոքրանում, կորցնելով և ձեռք բերելով տարբեր գաղութներ։ Ինչպես օրինակ` 17-րդ դարի երկրորդ կեսին Հոլանդիան Անգլիային զիջեց իր Հյուսիսամերիկյան գաղութները, իսկ 1802 թվականի Ամիենի հաշտության պայմանագրի համաձայն` Ցեյլոնը ու Կապի գաղութը։

Կայսրության փլուզումը տեղի ունեցավ Երկրորդ համաշխարհային պատերազմից հետո, երբ անկախություն ստացան Ինդոնեզիան և Սուրինամը։ Ներկայումս Նիդերլանդներից կախման մեջ են գտնվում միայն կազմալուծված Նիդերլանդական Անտիլների նախկին սուբյեկտներ` Արուբան, Կյուրասաոմ, Սինտ Մաարտենը, Կարիբյան Նիդերլանդները և Կարիբյան Նիդերլանդները` Բոնեյրեն, Սաբան և Սինտ Էվստատիուսը։

Կատեգորիա:Նիդերլանդների պատմություն
Կատեգորիա:Ժամանակակից Եվրոպայի գաղութատիրության պատմություն
Կատեգորիա:Եվրոպայի նախկին միապետություններ
Կատեգորիա:1600-ականներին հիմնադրված պետություններ և տարածքներ
Կատեգորիա:Պատմական միջմայրցամաքային կայսրություններ
Կատեգորիա:Գաղութային կայսրություններ
Կատեգորիա:Հոլանդական Հանրապետություն
Վալերի Բիկովսկի

**Վալերի Ֆեոդորովիչ Բիկովսկի** (, ), խորհրդային տիեզերագնաց օդաչու, գնդապետ, Խորհրդային Միության հերոս (1963)։

Ավարտել է Կաչինսկի ռազմա-օդաչուական ուսումնարանը (1955) և Ժուկովսկու անվան ռազմաօդային ինժեներական ակադեմիան (1968): 1963 թվականի հունիսի 14-19-ին «Վոստոկ-5» տիեզերանավով Երկրի շուրջ կատարել է 81 պտույտ (119 ժ ընդհանուր տևողությամբ)՝ անցնելով ավելի քան 3,3 մլն կմ։ Հունիսի 16-ից Բիկովսկիի թռիչքն ընթացել է Վալենտինա Տերեշկովայի ղեկավարած «Վոստոկ-6»-ի հետ միաժամանակ։ Պարգևատրվել է Լենինի շքանշանով, այլ շքանշաններով ու մեդալներով։

## Ծանոթագրություններ

Կատեգորիա:Բեռլինի պատվավոր քաղաքացիներ
Կատեգորիա:Լենինի շքանշանի ասպետներ
Կատեգորիա:ԽՄԿԿ 23-րդ համագումարի պատվիրակներ
Կատեգորիա:Խորհրդային Միության կրկնակի հերոսներ
Կատեգորիա:Խորհրդային Միության հերոսներ
Կատեգորիա:Խորհրդային տիեզերագնաց-օդաչուներ
Կատեգորիա:Խորհրդային տիեզերագնացներ
Կատեգորիա:Սոցիալիստական աշխատանքի հերոսներ
Նիկոլաս Գայտան

**Նիկոլաս Գայտան** (իսպ․՝ Osvaldo Nicolás Fabián Gaitán, ), արգենտինացի ֆուտբոլիստ, կիսապաշտպան։ Հանդես է գալիս իսպանական «Ատլետիկո Մադրիդի» և Արգենտինայի ազգային հավաքականի կազմում։

## Ակումբային կարիերա
### «Բոկա Խունիորս»
Գայտանը «Բոկա Խունիորս»-ի ակադեմիայի սան է։ Թիմի կազմում իր դեբուտը նշել է 2008 թվականի հունիսի 1-ին՝ «Արսենալի» դեմ խաղում։

### «Բենֆիկա»
2010 թվականի մայիսի 3-ին Գայտանը տեղափոխվել է պորտուգալական «Բենֆիկա»։ Նրա տրասֆերը արժեցել է 8,4 միլիոն եվրո։

2015 թվականի դեկտեմբերի 9-ին Գայտանը երկարաձգել է իր պայմանագիր մինչև 2019 թվականը։ Նրա հրաժարագինը կազմել է 45 միլիոն եվրո։

### «Ատլետիկո Մադրիդ»
2016 թվականի մայիսի 20-ին Պորտուգալիայի գավաթակիր դառնալուց հետո նա հայտարարեց, որ դա իր վերջին հանդիպումն է պորտուգալական թիմի կազմում։

Ամռանը նա իսպանական «Ատլետիկո Մադրիդի» հետ կնքել է 4–ամյա պայմանագիր։ Թիմը նրա համար վճարել է 25 միլիոն եվրո։

## Միջազգային կարիերա
Արգենտինայի հավաքականի կազմում Գայտանը մասնակցել է 12 անդիպման և դարձել է 2 գոլի հեղինակ։

## Վիճակագրություն
### Ակումբային

### Միջազգային

## Ձեռքբերումներ
* Պորտուգալիայի չեմպիոն - 2013/14, 2014/15, 2015/16
* Պորտուգալիայի գավաթակիր - 2013/14
* Պորտուգալիայի լիգայի գավաթակիր - 2011/12, 2013/14, 2015/16
* Պորտուգալիայի սուպերգավաթակիր - 2014

## Ծանոթագրություններ

## Արտաքին հղումներ
* Վիճակագրությունը stats.irishtimes.com կայքում 
* Վիճակագրությունը national-football-teams.com կայքում

Կատեգորիա:1988 ծնունդներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Բոկա Խունիորսի ֆուտբոլիստներ
Կատեգորիա:Բուենոս Այրես քաղաքում ծնվածներ
Կատեգորիա:Լա Լիգայի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Պասուշ դե Ֆերեյրայի ֆուտբոլիստներ
Կատեգորիա:Փետրվարի 23 ծնունդներ
Կատեգորիա:Բրագայի ֆուտբոլիստներ
Կատեգորիա:Պենյարոլի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
3-Way (The Golden Rule)

**«3-Way (The Golden Rule)»**, The Lonely Island-ի, Justin Timberlake-ի և Lady Gaga-ի երգը։ Երգի պրեմիերան կայացել է 2011 թվականի մայիսի 21-ին Saturday Night Live շոու ժամանակ։

## Երաժշտական վիդեո
Երաժշտական վիդեոյի պրիեմերան կայացել է «Saturday Night Live» շոու ժամանակ 2011 թվականի մայիսի 21-ին։ Շատ քննադատներ Lady Gaga-ին հաստատաբար ընդունեցին որպես սովորական աղջիկ Նյու Յորքից։

## Երգացանկ

## Չարթեր

## Ծանոթագրություններ

## Արտաքին հղումներ
Երգի տեքստը պարզաբանությամբ 

Կատեգորիա:2011 երգեր
Կատեգորիա:Ջասթին Թիմբերլեյքի երգեր
Օսկար Կարդոսո

**Օսկար Ռենե Կարդոսո** (, ), պարագվայցի ֆուտբոլիստ, թուրքական Տրաբզոնսպորի և Պարագվայի հավաքականի հարձակվող։ 2006 և 2009 թվականներին ճանաչվել է Պարագվայի տարվա ֆուտբոլիստ։

## Ակումբային կարիերա
Մինչև 2006 թվականը Կարդոսոն խաղացել է տարբեր պարագվայական ակումբներում։ 2006 թվականի երկրորդ կեսին 1,2 միլիոն ամերիկյան դոլարի դիմաց տեղափոխվել է արգենտինական Նյուելս Օլդ Բոյս։ Առաջին մրցաշրջանում նա խաղացել է 16 խաղ և խփել է 11 գոլ։ Իր լավ խաղի համար նա ճանաչվեց Պարագվայի տարվա ֆուտբոլիստ։

2007 թվականի հունիսի 20-ին Բենֆիկան 9,1 միլիոն եվրոյի դիմաց գնել է խաղացողի իրավունքների 80 տոկոսը։ Պորտուգալիայիում կարիերան սկսել է շատ լավ, հաճախ դուրս է եկել խաղադաշտ և տարբեր մրցաշարերում խփած 16 գնդակով համարվել է լավագույն ռմբարկու։ 2009-10 մրցաշրջանում Պորտուգալիայի առաջնությունում անցկացրած 29 խաղում խփել է 26 գնդակ, ինչը օգնեց Բենֆիկային 2005-ից հետո առաջին անգամ նվաճելու Պորտուգալիայի գավաթը։ Եվս 10 գոլ Կարդոսոն խփել է Եվրոպայի լիգայի մեկ մրցաշրջանում, Կլաուդիո Պիսարոյի հետ կիսելով կավագույն ռմբարկուների ցուցակը։

## Միջազգային կարիերա
Պարագվայի հավաքականում նորամուտը նշել է 2006 թվականի հոկտեմբերի 7-ին՝ Ավստրալիայի դեմ խաղում։ Առաջին գոլը հավաքականում խփել է 2007 թվականի հունիսի 5-ին՝ Մեքսիկայի հավաքականի դարպասին։

Կարդոսոն նաև խաղացել է Ամերիկայի գավաթի խաղարկությունում։ Անցկացրել է 3 խաղ, խփել 1 գոլ։

## Ձեռքբերումներ
**Ակումբային**

 **Փետրվարի 3**
* Ինտերմեդիի հաղթող **(1)**՝ 2004

 **Բենֆիկա**
* Պորտուգալիայի չեմպիոն **(2)**՝ 2009-10, 2013-14
* Պորտուգալիայի գավաթ **(1)**՝ 2013-14
* Պորտուգալական լիգայի գավաթ **(5)**՝ 2008-09, 2009-10, 2010-11, 2011-12, 2013-14
* Պորտուգալիայի գավաթի ֆինալիստ՝ 2012-13
* Պորտուգալիայի սուպերգավաթի ֆինալիստ՝ 2010
* ՈՒԵՖԱ Եվրոպայի լիգայի ֆինալիստ՝ 2012-13, 2013-14
**Անձնական**
* Տարվա ֆուտբոլիստ Պարագվայում՝ 2006, 2009
* Պորտուգալիայի առաջնության լավագույն ռմբարկու՝ 2009-10, 2011-12
* Պորտուգալիայի գավաթի լավագույն ռմբարկու՝ 2007-08, 2010-11, 2012-13
* ՈՒԵՖԱ Եվրոպայի լիգայի լավագույն ռմբարկու՝ 2009-10 (Կլաուդիո Պիսարոյի հետ միասին)

## Ծանոթագրություններ

## Արտաքին հղումներ
* Օսկար Կարդոսոյի պրոֆիլ  
* Օսկար Կարդոսոյի պրոֆիլ ESPN կայքում  

Կատեգորիա:Թուրքական Սուպերլիգայի ֆուտբոլիստներ
Կատեգորիա:Նյուելս Օլդ Բոյզի ֆուտբոլիստներ
Կատեգորիա:Պարագվայցի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տրաբզոնսպորի ֆուտբոլիստներ
Կատեգորիա:Օլիմպիակոս Պիրեյոսի ֆուտբոլիստներ
Արսեն Օձելաշվիլի

**Արսեն Օձելաշվիլի**, (, 1797, Քարթլի-Կախեթի թագավորություն - 1842, Մցխեթ), ավելի հայտնի է որպես **Մարաբդի Արսեն**, 19–րդ դարի առաջին կեսի գյուղացիական շարժման հերոս Վրաստանում։

## Կենսագրություն
Փաստագրական տեղեկություններ Արսենի գործունեության վերաբերյալ չեն պահպանվել։ Հայտնի է, որ նրան սպանել են ցարական ոստիկանները։ 1840-ական թվականներն Արսենի մասին ստեղծվել է ժողովրդական պոեմ, որը անվանեցին «Երգ Արսենի մասին», որն առաջին անգամ հրատարակվել է 1872 թվականին և վերահրատարակվել է 50 անգամ։ Արսենի կերպարը մարմնավորվել է սովետական թատրոնում և կինոյում (Ս․ Շանշիաշվիլու «Արսեն» դրաման և Մ․ Ճիաուրելու «Արսեն» կինոնկարը և այլն)։

## Ծանոթագրություններ

Կատեգորիա:Գյուղացիական քաղաքականություն
Իզեո (լիճ)

**Իզեո** (),  կամ **Սեբինո** (), Իտալիայի Լոմբարդիա մարզի չորրորդ ամենամեծ լիճը։ Սնվում է Օլյո գետով։

## Աշխարհագրական տվյալներ
Լիճը գտնվում է Կամոնիկա տարածքում՝ Բրեշիա և Բերգամո քաղաքների մոտ։ Այն գրեթե հավասարապես բաժանված է Բերգամոյի և Բրեշիայի միջև։ Լճի արտաքին մակերեսը 65 քառակուսի կիլոմետր է, ծավալը՝ 8 մլն խորանարդ մետր, առավելագույն խորությունը՝ 251 մ, առավելագույն լայնությունը` 5000 մ, առավելագույն երկարությունը՝ 25 կմ, ափերի երկարությունը` 65 կմ, ծովի մակարդակից միջին բարձրությունը՝ 186 մետր։

Հյուսիսային Իտալիան հայտնի է իր խիստ արդյունաբերական քաղաքներով, որոնց միջև կան մի շարք ակնառու լճեր։ Իզեո լիճն աչքի է ընկնում իր բնական գեղեցկությամբ, սաղարթախիտ կանաչ լեռներով, որոնք շրջապատում են բյուրեղյա հստակ լիճը։

Լճի շուրջ կան մի քանի միջնադարյան քաղաքներ, որոնցից ամենամեծը Իզեոն է և Սարնիկոն։ Հատկանշական է զբոսաշրջության ոլորտը։ Լեռների կողմից կառուցած ճանապարհով կարելի է շրջանցել ամբողջ լիճը։

Լճի կենտրոնում է գտնվում Մոնտե Իզոլա կոմունան, որի մուտքն ապահովվում է լաստանավերով։

## Այլ տվյալներ
2016 թվականի հունիսի 18-ից մինչև հուլիսի 3-ը Իզեո լճի վրա իրականացվել է բուլղարացի արվեստագետներ Քրիստո և Ժան Կլոդների Լողացող ճեմուղիներ նախագիծը։ Բազմահազար այցելուների հոսքը որոշակի քաոսային և տրանսպորտային խցանումներ է առաջացրել տարածքում։

## Բնակավայրեր
Լճի ափերին են գտնվում մի քանի փոքր քաղաքներ՝

Երկու փոքր կղզիներ՝ Լորետոն և Սուրբ Պողոսը, գտնվում են մասնավոր ենթակայության ներքո։

## Ծանոթագրություններ

## Արտաքին հղումներ
* Լուսանկարներ և տեղեկատվություն Իզեո լճի մասին
* Տեղեկատվություն Իզեո լճի մասին 

Կատեգորիա:Եվրոպայի լճեր
Կատեգորիա:Իտալիայի լճեր
30 Minutes

**«30 Minutes»**, «Տատու» խմբի «200 km/h in the Wrong Lane» ալբոմի երրորդ սինգլը, որը թողարկվել է 2003 թվականին որպես պրոմո։
Երաժշտական վիդեոն ներկայացնում է «30 минут» տեսահոլովակի անգլիական տեսակը, որ ռեժիսորն էր Իվան Շապովալովը։

## Երգացանկ

### Եվրոպա
**Promo Single — 2003**

* 30 Minutes (Album Version)
* 30 Minutes (remix)
* 30 Minutes (Enhanced Video)

### Պաշտոնական ռեմիքսներ

* 30 Minutes (remix)
* 30 Minutes (Extension 119 Club Vocal)
* 30 Minutes (Genildovisk Eletro Mix)
* 30 Minutes (DJ Kilian Remix)
* 30 Minutes (Alien Dj Remix)
* 30 Minutes (DJ Shaker Bug Beat Mix)
* 30 Minutes (DJ Magic Club Remix)
* 30 Minutes (Analog Digital Remix)
* 30 Minutes (Carelles Remix)

## Հորիզոնականները չարթերում

## Ծանոթագրություններ

## Արտաքին հղումներ
* Վիդեոտեսահոլովաը t.A.T.u. Myspace կայքում

Կատեգորիա:2003 սինգլներ
Ռիչարդ Քելլի

**Ռիչարդ Քելլի** (, ծնվ. ), ամերիկացի կինոռեժիսոր, պրոդյուսեր և սցենարիստ։

## Կենսագրություն
Ռիչարդ Քելլին ծնվել է 1975 թ. մարտի 28-ին ԱՄՆ-ի Վիրջինիա նահանգի Նյուփորդ Նյուս քաղաքում։ Նրա մանկությունը անցել է հենց նույն նահանգում, փոքրիկ Միդլոտիան քաղաքում։ Նրա հայրը եղել է ՆԱՍԱ-ի ծառայող, մասնակցել է Մարսի յուրացման նախագծում։

1977 թ. Քելլին ավարտել է Հարավային Կալիֆորնիայի համալսարանի ռեժիսորական ֆակուլտետը։ Նրան հաջողություն է բերել սեփական սցենարով նկարահնած նրա առաջին լիամետրաժ ֆիլմը՝ «Դոննի Դարկո» (Donnie Darko) անվանումով։ Ժապավենը նշանավորվել է կինոքննադատների դրական վերաբերմունքով և արժանացել է տասնմեկ զանազան մրցանակների, այդ թվում նաև հեղինակավոր Սանդանսի կինոփառատոնի ժյուրիի գլխավոր մրցանակին՝ 2001 թ.։

## Կարիերան
«Դոննի Դարկո» լիամետրաժ ֆիլմն առաջադրվել է 22 մրցանակի, որոնցից հաղթել է 11-ը, այդ թվում նաև՝ Saturn մրցանակի։ Այս ֆիլմը հետագայում հայտնվեց Empire ամսագրի բոլոր ժամանակների 50 մեծագույն ֆիլմերի ցանկում։ Նա գրել է բազմաթիվ սցենարներ, որոնք հանրությանը չեն հասել, դրանցից հայտնիներն են՝ Կուրտ Վոնեգութի կատվի օրրանը և  Լուի Սաչար ի անցքերը։ Վերջինս հասանել է որպես PDF և հասանել է Ռիչարդ Կելլի ֆանկայքում։

Նրա չորրորդ ֆիլմը՝ Հարավի հեքիաթներ անվանումով ցուցադրվել է Կաննի կինոփառատոնում 2006 թ., որտեղ ներկա է եղել Դուեյն Ջոնսոնը, Կեվին Սմիթը, Միրանդա Ռիչարդսոնը և այլ հայտնի աստղեր։

2008 թ. Կելլիյի ստեղծած Darko ընկերությունը հատարարել է, որ սցենարը գրվել է լավ վաճառվող գրքի համար։ Ստեղծված գրքի հեղինակ Մաքս Տուկերը հաստատել է Կելլիյի ասած խոսքերը։

The Box ֆիլմի դուրս գալուց հետո նա ասել է, որ երկար ժամանակ աշխատել է թրիլլեր Manhattan in the year 2014-ի վրա։

## Ֆիլմագրություն

## Ծանոթագրություններ

Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կոմպոզիտորներ
Կատեգորիա:Ամերիկացի սցենարիստներ
Անատոլի Բլագոնրավով

**Անատոլի Արկադևիչ Բլագոնրավով** (, ), խորհրդային գիտնական, մեխանիկ, ԽՍՀՄ ԳԱ ակադեմիկոս (1943), հրետանու գեներալ–լեյտենանտ, սոցիալիստական աշխատանքի կրկնակի հերոս, ԽՄԿԿ անդամ (1937)։

Անատոլի Բլագոնրավովը ծնվել է 1894 թվականի մայիսի 20-ին (հունիսի 1)։ Ավարտել է Պետերբուրգի պոլիտեխնիկական ինստիտուտը (1916), Միխայլովյան հրետանային ուսումնարանը (1916), Հրետանային բարձրագույն դպրոցը (1924) և Ռազմա–տեխնիկական ակադեմիան (1929)։ 1929-1946 թվականներին դասավանդել է Մոսկվայի Զերժինսկու անվան հրետանային ակադեմիայում։ 1946-1950 թվականներին եղել է Հրետանային գիտությունների ակադեմիայի պրեզիդենտը, 1953 թվականից՝ Մեքենագիտության ինստիտուտի տնօրենը, իսկ 1957-1963 թվականներինին՝ ԽՍՀՄ ԳԱ տեխնիկական գիտությունների բաժանմունքի ակադեմիկոս քարտուղարը։ 1963 թվականից ԽՍՀՄ ԳԱ տիեզերական տարածությունների հետազոտման և օգտագործման հանձնաժողովի նախագահն էր, իսկ 1959 թվականից տիեզերական հետազոտությունների միջազգային հանձնաժողովի փոխպրեզիդենտը։ Միջազգային տիեզերագնացության ակադեմիայի իսկական անդամ է։ Հիմնական աշխատանքները վերաբերում են մեխանիկայի և սպառազինման հարցերին։ Բլագոնրավով արժանացել է ԽՍՀՄ պետական (1941) և Լենինյան (1960) մրցանակների։ Պարգևատրվել է Լենինի 5 և այլ շքանշաններով ու մեդալներով

## Ծանոթագրություններ

Կատեգորիա:Խորհրդային գիտնականներ
Կատեգորիա:Ռուս ֆիզիկոսներ
Կատեգորիա:Խորհրդային մեխանիկներ
Կատեգորիա:ԽՄԿԿ անդամներ
Կատեգորիա:20-րդ դարի ֆիզիկոսներ
Կատեգորիա:ԽՍՀՄ ԳԱ իսկական անդամներ
Կատեգորիա:Նովոդևիչյան գերեզմանատանը թաղվածներ
Կատեգորիա:Ստալինյան մրցանակի դափնեկիրներ
Կատեգորիա:Տեխնիկական գիտությունների դոկտորներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Խորհրդային դիվանագետներ
Բրյուգգեի ռատուշա

**Բրյուգգեի ռատուշա** (), Բրյուգգե քաղաքի Քաղաքային խորհրդի շենքը, գտնվում է Արևմտյան Ֆլանդրիա նահանգում։ 15-րդ դարի գոթական ճարտարապետության հուշարձան է, ՅՈՒՆԵՍԿՕ-ի համաշխարհային ժառանգության ցանկում ընդգրկված միջնադարյան ֆլամանդական քաղաքի տեսարժան վայր է։ Տեղակայված է քաղաքի կենտրոնում, Բուրգ հրապարակում։

Առաջին հայտնի շինությունը, որտեղ անցկացվել են Բրյուգգեի Քաղաքային խորհրդի հանդիպումները, 1280 թվականին այրված բեֆֆրուա էր։ Դրանից հետո քաղաքային ղեկավարությունն օգտագործել է բանտի շենքը։ 1376 թվականին Ֆլանդրիայի կոմս Լյուդովիկ II Մալեացին բանտի շենքը քանդելու և այդ տեղում նոր ռատուշայի կառուցման որոշում է կայացնում։

1421 թվականի ավարտուն կառուցմամբ, Բրյուգգեի ռատուշան պատմական Ֆլանդրիայի և Բրաբանտի պահպանված ամենահին քաղաքակացիական շինություններից մեկն է։ Նրա հարստությունը և շքեղությունը թույլ է տալիս դատել միջնադարյան Բրյուգգեի տնտեսական և քաղաքական կարևոր նշանակության մասին։ Ստեղծված լինելով եկեղեցական գոթիկայի ավանդույթներով, այն դարձել է իր ժամանակների ֆլամանդական քաղաքացիական ճարտարապետության նորաձևության օրենսդիրը։ Նրա պատկերով և նմանությամբ են կառուցվել այլ հայտնի ռատուշաներ (Բրյուսել, Գենտ, Լյովեն), որոնք ամեն դեպքում չկարողացան քողարկել բնօրինակի շքեղությունը։

## Նկարագրություն
Ռատուշայի երկհարկանի շենքն ունի պարզ ուղղանկյուն տեսք և խիստ համամասնություններ։ Ճոխ զարդարված ծեփակերտ ճակատը կտրատված է բարձր պատուհանային որմնախորշերով։ Ճաղաշարից տեանելի է բարձր երկգլորային տանիքը։

Ռատուշայի ներքին հարդարանքը չի զիջում ճակատին շքեղությանը։ Ռատուշայի գոթական դահլիճը ժամանակակից տեսքով հայտնվել է 19-20-րդ դարերի սահմանագծին, իրենից ներկայացնելով մունիցիպալիտետի Մեծ և Փոքր դահլիճների միացում։ Պատի որմնանկարների հեղինակը 19-րդ դարկ երկրորդ կեսի նկարիչ Ալբրեխտ դե Վրինդտն է։ Որմնանկարները պատկերում են Բրյուգգեի պատմության իրադարձությունները։ Գոթական դահլիճը մինչև օրը ծառայում է որպես Քաղաքային խորհրդի նստավայր, այստեղ գրանցվում են ամուսնությունները, բաց է զբոսաշրջիկների համար։

Վերածննդի դահլիճում կարելի է տեսնել Լանսելոտ Բլոնդելի շքեղ բուխարին, որը պատրաստված է փայտից, ալեբաստրից և մարմարից։

## Արտաքին հղումներ
* Բրյուգգեի քաղաքային թանգարանի պաշտոնական կայք։  
* 
* Ռատուշա (Stadhuis Brugge)
* Բրյուգգե․ Քաղաքային ռատուշա (Stadthuis)  

## Ծանոթագրություններ

Կատեգորիա:Բելգիայի ռատուշաներ
Կատեգորիա:Բրյուգգե
Իզեո (այլ կիրառումներ)

**Իզեո** եզրը կարող է վերաբերվել.

* Իզեո (կոմունա), կոմունա Իտալիայում, տեղակայված է Լոմբարդիա մարզում, մտնում է Բրեշիա գավառի ենթակայության տակ։
* Իզեո (լիճ),  Իտալիայի Լոմբարդիա մարզի չորրորդ ամենամեծ լիճը։ Սնվում է Օլյո գետով։
Խեան Դեսա

**Խեան Դեսա** (իսպ․՝ Jean Carlos Francisco Deza Sánchez, ), պերուացի ֆուտբոլիստ, հարձակվող։ Հանդես է գալիս ֆրանսիական «Մոնպելիե»-ի և Պերուի հավաքականի կազմում։

## Ակումբային կարիերա
2011 թվականի օգոստոսին Խեանը 4-ամյա պայմանագիր է կնքել սլովակական «*Զիլինա*» ակումբի հետ։ Թիմի կազմում իր դեբյուտը նա նշել է 2011 թվականի օգոստոսի 27-ին՝ «Դուկլա Բանսկայի» դեմ խաղում։ Այդ խաղում նա փոխարինել է Ռոման Գերգելին։

2013 թվականի օգոստոսին Խեան Դեսան պայմանագիր է կնքել ֆրանսիական «Մոնպելիե»-ի հետ։

## Միջազգային կարիերա
2014 թվականից սկսած Դեսան հանդես է գալիս Պերուի ֆուտբոլի ազգային հավաքականում։ Մինչ այժմ նա մասնակցել է 6 հանդիպման։

## Ծանոթագրություններ

## Արտաքին հղումներ
* Պրոֆիլը «Մոնպիելե»-ի պաշտոնական կայքում
* Պրոֆիլը «Զիլինա»-ի պաշտոնական կայքում 

Կատեգորիա:1993 ծնունդներ
Կատեգորիա:Հունիսի 9 ծնունդներ
Կատեգորիա:Պերուացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Մոնպելիեի ֆուտբոլիստներ
Կատեգորիա:Պերուի հավաքականի ֆուտբոլիստներ
Կատեգորիա:Ժիլինայի ֆուտբոլիստներ
Առնոր Տրաուստասոն

**Առնոր Տրաուստասոն** (, ), իսլանդացի ֆուտբոլիստ, Վիեննայի «Ռապիդ» ակումբի և Իսլանդիայի հավաքականի կիսապաշտպան։

## Ակումբային կարիերա
Տրաուստասոնը համարվում է իր հայրենի քաղաքի «Կեբլավիկ» ակումբի սանը։ 2010 թվականի սեպտեմբերի 13-ին «Ֆրամ» ակումբի դեմ խաղում նա դեբյուտել է Իսլանդիայի ֆուտբոլի առաջնությունում։ Սեպտեմբերի 25-ին «Վեստմաննաեյար» Արնորը խփեց իր առաջին գոլը Կեբլավիկում։ 2012 թվականի ամռանը վարձակալության հանձնվեց նորվեգական «Սաննես Ուլֆ» ակումբում։ Օգոստոսի 26-ին «Սոգնդալ» ակումբի դեմ խաղում Տրաուստասոնը դեբյուտեց Տիպելիգայում։

2014 թվականի սկզբին Առնորը տեղափոխվեց շվեդական «Նորչյոպինգ» ակումբ։ Մայիսի 15-ին, «Ֆալկենբերգ» ակումբի դեմ խաղում նա դեբյուտեց Ալսվենսկան լիգայում։ Հուլիսի 14-ին, «Յուրգորդեն» ակումբի դեմ խաղում Առնորտը «Նորչյոպինգում» խփեց իր առաջին գոլը։ 2015 թվականին նա օգնեց թիմին դառնալ չեմպիոն և նվաճել Շվեդիայի սուպերգավաթը։

## Միջազգային կարիերա
2015 թվականի նոյեմբերի 13-ին Լեհաստանի հավաքականի դեմ ընկերական խաղում Տրաուստասոնը դեբյուտել է Իսլանդիայի հավաքականում։ 2016 թվականի հունվարի 13-ին Ֆինլանդիայի դեմ խաղում նա խփել է իր առաջին գոլը ազգային հավաքականում։

## Ձեռքբերումներ
**Թիմային**

 **Նորչյոպինգ**
*  Շվեդիայի չեմպիոն՝ 2015 
* Շվեդիայի սուպերգավաթ՝ 2015

## Ծանոթագրություններ

## Արտաքին հղումներ
* Կայքէջը ''soccerway.com''-ում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Իսլանդացի ֆուտբոլիստներ
Կատեգորիա:Իսլանդիայի հավաքականի ֆուտբոլիստներ
Կատեգորիա:Մալմյոյի ֆուտբոլիստներ
Կատեգորիա:Նորչյոպինգի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Տաուլանտ Ջակա

**Տաուլանտ Ջակա** (ալբ․՝ Taulant Xhaka, ), ալբանացի ֆուտբոլիստ, պաշտպան։ Հանդես է գալիս շվեյցարական «Բազելում» և Ալբանիայի ազգային հավաքականում։

Կրտսեր եղբայրը՝ Գրանիտ Ջական նույնպես պրոֆեսիոնալ ֆուտբոլիստ է, ով նույնպես հանդիսանում է «Բազել»-ի ակադեմիայի սան։

## Ակումբային կարիերա
### Կարիերայի սկիզբը
Տաուլանտը սկսել է իր ֆուտբոլային կարիերան «Կոնկորդիայի» կազմում։

### «Բազել»
2002 թվականին Ջական ընդունվել է «Բազել» ֆուտբոլային ակումբի ակադեմիա։ 2008 թվականից նա սկսել է հանդես գալ թիմի հիմնական կազմում՝ որպես պաշտպան։

Թիմի կազմում իր դեբյուտը նշել է 2010 թվականի սեպտեմբերի 19-ին՝ Շվեյցարիայի գավաթի խաղարկության շրջանակներում կայացած «Մենդրիսիո Ստաբիո»-ի դեմ կայացած խաղում, որն ավարտվել է 5։0 հաշվով։ Սուպեր լիգայում Ջական իր դեբյուտը նշել է 2011 թվականի փետրվարի 27-ին՝ «Լյուցերնայի» դեմ խաղում։

2010/11 մրցաշրջանի արդյունքում Ջական «Բազելի» կազմում դարձել է Շվեյցարիայի չեմպիոն։ Մարտին եղբայրները երկարեցրին իրենց պայմանագրերը մինչև 2015 թվականը։ 2011 թվականի սեպտեմբերի 27-ին Տաուլանտը իր առաջին հանդիպումն է անցկացրել Չեմպիոնների լիգայում՝ «Մանչեսթեր Յունայթեդի» դեմ խաղում։ Նա խաղի վերջում փոխարինել է Ալեքսանդր Ֆրային։

### «Գրասհոպերս»
2012 թվականի հունվարի 28-ին Ջական վարձավճարով տեղափոխվել է «Գրասհոպերս»։ Թիմի կազմում իր դեբյուտը նշել է 2012 թվականի փետրվարի 12-ին՝ «Ցյուրիխ»-ի դեմ խաղում։

## Միջազգային կարիերա
Տաուլանտ Ջական Ալբանիայի հավաքականի կազմում իր դեբյուտը նշել է 2014 թվականի սեպտեմբերի 7-ին՝ Եվրո 2016-ի որակավորման փուլում մրցելով Պորտուգալիայի հավաքականի դեմ խաղում։

## Ձեռքբերումներ
* Շվեյցարիայի չեմպիոն - 2010/11, 2013/14, 2014/15, 2015/16
* Շվեյցարիայի գավաթակիր - 2012/13

## Ծանոթագրություններ

## Արտաքին հղումներ
* Էջը soccerway.com կայքում
* Էջը uefa.com կայքում 
* Էջը «Բազելի» պաշտոնական կայքում 

Կատեգորիա:1991 ծնունդներ
Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Բազելի ֆուտբոլիստներ
Կատեգորիա:Մարտի 28 ծնունդներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կոստաս Վալսամիս

**Կոստաս Վալսամիս** (, ), XX դարի ֆրանսիացի և հույն քանդակագործ։

## Կենսագրություն
Վալսամիսը ծնվել է Դոդեկանեսում՝ Սիմի կղզում։ Քանդակագործություն սովորել է 1932 թվականից մինչև 1937 թվականները Կոնստանտինա Դիմիտրիադիսի մոտ՝ Աթենքի գեղարվեստի դպրոցում։ Քանդակագործ աշխատել է մինչև 1945 թվականը, իսկ հետո, երբ ֆրանսիայի կառավարությունից ստացավ կրթաթոշակ, մեկնեց Փարիզ, որպեսզի ուսումը շարունակի Փարիզի գեղարվեստի դպրոցում՝ քանդակագործ Marcel Gimond-ի մոտ։ Հետագայում ուսումը շարունակեց Գրանդ-Շոմեր ակադեմիայում։ 1980 թվականին Ֆրանսիայի կառավարությունը նրան պարգևատրեց «արվեստի և գրականության» շքանշանով։ 1987 թվականից Վալսամիսը դառնում է Ֆրանասիայի գեղարվեստի ակադեմիայի անդամ։ Իր աշխատանքի ընթացքում Վալսամիսը աջակցություն է գտել իր կնոջ՝ նկարչուհի Զոյա Վալսամի կողմից, որը Ֆրանասիայի գեղարվեստի ակադեմիայի շրջանավարտներից էր, և համագործակցել է նրա հետ։

## Աշխատանքներ
Քանդակագործի բազմաթիվ աշխատանքներից կարող ենք առանձնացնել՝ 
* Փոքրիկ ձկնորսը (բրոնզ, Սիմի կղզի)։
* Մայրը գերության մեջ (բրոնզ)։
* Էլ Գրեկոյի կիսանդրին (բրոնզ)։ Տեղադրվել է 1990 թվականին, նկարչի մահվան 450 տարելիցին։
* Խաղաղության աղավնի (բրոնզ, Սիմի կղզի)
* Անմեղություն (բրոնզ, Փարիզ)։
* Երեխայի գլուխը (բրոնզ, Փարիզ)։
* Անառակ որդի (բրոնզ, Փարիզ)։
* Ֆրանսիացի գրող և դերասան Շակա Կոպոյի կիսանդրին (բրոնզ, Vieux Colombier թատրոն, Փարիզ)։
* Հերոսական կին Middelheimmuseum:

## Ծանոթագրություններ

## Գրականություն
* Benezit, Dictionary of Artists.
* Dizionario Universale delle Belle Arti Comanducci.

## Արտաքին հղումներ
* Some Works of the Artist

Կատեգորիա:Հույն քանդակագործներ
Կատեգորիա:Ֆրանսիացի ճարտարապետներ
Կատեգորիա:Ֆրանսիացի քանդակագործներ
Պյուիմուասոն

**Պյուիմուասոն** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ռեզ կանտոնի կազմի մեջ։ Համայնքի շրջանը՝ Դին լե Բեն։

Համայնքի INSEE կոդ՝ 04157։

## Բնակչություն
Համայնքի բնակչությունը 2008 թվականին կազմում էր 698 մարդ։

## Տնտեսություն
2007 թվականի տվյալներով 390 աշխատունակ տարիքի մարդկանցից (15-64 տարեկան) 256-ը տնտեսապես ակտիվ էին, 134-ը անգործ (ակտիվության ցուցանիշը 65,6 %, 1999 թվականին եղել է՝ 67,8 %)։ 256 աշխատունակ բնակիչներից 231-ը աշխատում էին (127 տղամարդ և 104 կին), անաշխատանք էին 25-ը (7 տղամարդ և 18 կին)։ 134 անգործ մարդկանցից 28-ը աշակերտներ կամ ուսանողներ են, 50-ը թոշակառու, 56-ը չէին աշխատում այլ պատճառներով։

## Տեսարժան վայրեր
* Պա դը Լավել դղյակ
* Հիվանդախնամների միաբանության շենք
* Նոտր Դամ դը Բելվիու ժամատուն
* Սեն Միշել ծխական եկեղեցի՝ գոթական ոճով կառուցված (XVI դար), պատմական հուշարձան
* Սեն Միշել աղոթատուն, որը կառուցված է 1631 թվականին ժանտախտի համաճարակի սկսվելուց հետո
* Սենտ Ապոլիներ ժամատուն (XII դար)

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Ժան-Ռիշար Բլոկ

**Բլոկ Ժան Ռիշար** (, ), ֆրանսիացի գրող, հրապարակախոս։ Ֆրանսիայի կոմունիստական կուսակցության անդամ 1921 թվականից։

## Կենսագրություն
Բլոկ Ժան Ռիշարը 1910 թվականին հիմնադրել է «Ազատության ճիգ» պարբերականը։ Իր հոդվածներում պաշտպանել է առաջավոր արվեստը։ «Ափ» (1912) նովելների ժողովածուում քննադատել է շովինիզմը, «․․․ Եվ ընկերություն» (1917) վեպում տվել է բուրժուազիայի աստիճանական անկումը, «Բեռնատար նավի վրա» (1924), «Քրդական գիշեր» (1925) վեպերում պատկերել է աշխատավորների ճակատագիրը։ 1923 թվականից Ռ․ Ռոլանի հետ ղեկավարել է «էրոպ» հանդեսը, Լ․ Արագոնի հետ հիմնադրել «Се soir» (1937) թերթը։ Նրա քննադատական և հրապարակախոսական գործերը հրատարակվել են «Կառնավալի վերջը» (1920), «Դարի ճակատագիրը» (1931) և «Կուլտուրայի վերածնունդը» (1936) հոդվածների ժողովածուներում։ 1934 թվականին մասնակցել է սովետական գրողների համագումարին։ Ֆրանկոյական խռովության օրերին եղել է Իսպանիայում, «Իսպանիա, Իսպանիա» (1936) գրքում քննադատել ֆաշիզմն ու այն անտեսող տերություններին։ Ֆաշիստական օկուպացիայի տարիներին անցել է ընդհատակ, մասնակցել Դիմադրության մամուլի աշխատանքներին։ Հրատարակած «Մատնված Ֆրանսիայից դեպի զինված Ֆրանսիան» (1949) գիրքն արժանացել է խաղաղության ոսկե մեդալի։ ժամանակակից լեգենդների հիման վրա գրել է պիեսներ («Վերջին տիրակալը», 1926)։ Մոսկվայում հրատարակել է «Տուլոն» (1943) դրաման, որը պատմում է ֆրանսիացի հայրենասերների հակաֆաշիստական պայքարի մասին։ Եղել է Հայաստանում, իր տպավորությունները հրատարակել «էրոպ» հանդեսում։ Հայաստանի մասին գրել է նաե «Շոգեքարշ JNC 15» կինոսցենարը։ Պատերազմից հետո ընտրվել է ֆրանսիական հանրապետության խորհրդի անդամ։

## Աշխատություններ
* *Lévy* (պատմվածքների ժողովածու), 1912
* *... et Cie* (վեպ.), 1918
* *Sur un cargo* (բարոյական ակնարկների գիրք), 1924
* *La Nuit kurde* (վեպ.), 1925
* *Le Dernier Empereur* (պիես), 1926
* *Les Chasses de Renaut* (պատմվածքների ժողովածու), 1927
* *Destin du théâtre* (պատմվածքների ժողովածու), 1930
* *Destin du siècle* (պատմվածքների ժողովածու), 1931
* *Sybilla*, 1932
* *Offrande à la politique* (պատմվածքների ժողովածու), 1933
* *Naissance d’une culture* (պատմվածքների ժողովածու), 1936
* *Espagne! Espagne!* (ակնարկների ժողովածու), 1936
* *Toulon et autres pièces* (պիես), 1948
* *De la France trahie à la France en armes* (ելույթ Մոսկովյան ռադիոյով 1941—1944 թվականներին), 1949

## Ծանոթագրություններ

Կատեգորիա:Պեր Լաշեզ գերեզմանատանը թաղվածներ
Կատեգորիա:Ֆրանսիայի հրեաներ
Կատեգորիա:Ֆրանսիացի դրամատուրգներ
Կատեգորիա:Ֆրանսիացի գրաքննադատներ
Կատեգորիա:Փարիզ քաղաքում ծնվածներ
Կատեգորիա:Ֆրանսիայի կոմունիստներ
Կատեգորիա:Ֆրանսիացի վիպասաններ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի սոցիալիստներ
Կատեգորիա:Հրեա գրողներ
Կատեգորիա:20-րդ դարի տղամարդ գրողներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիացի հրապարակախոսներ
Կատեգորիա:Ֆրանսիացի լրագրողներ
Կատեգորիա:20-րդ դարի ֆրանսիացի վիպասաններ
Կատեգորիա:Ֆրանսիացի պատմաբաններ
Կիրան Ագարդ

**Կիրան Ռիկարդո Ագարդ** (, ), անգլիացի ֆուտբոլիստ ծագումով Ճամայկայից։ «Բրիստոլ Սիթի» ֆուտբոլային ակումբի հարձակվող։

## Կենսագրություն
Կիրան Ագարդը ծնվել է Լոնդոնում 1989 թվականի հոկտեմբերի 10-ին։ 1999 թվականից մինչև 2005 թվականը ընդգրկված է եղել «Արսենալ» ֆուտբոլային ակումբի մանկապատանեկան հավաքականում, այնուհետև տեղափոխվել է «Էվերթոն», որտեղ նույնպես խաղացել է մանկապատանեկան թիմում։

Նրա դեբյուտը «Էվերթոն» ֆուտբոլային ակումբի հիմնական կազմ եղել է 2009 թվականին, գավաթի խաղերում, որտեղ նրանց մրցակիցն էր «Հալլ Սիթի»ն։ Պրեմիեր լիգայում նա նշեց իր նորամուտը «Չելսի»ի դեմ խաղում, որտեղ նա փոխարինման դուրս եկավ լրացուցիչ ժամանակում։

2011 թվականի հունվարի 6-ին Կիրանը վարձակալվեց «Պիտերբորո Յունայթեդ» ֆուտբոլային ակումբի կողմից մինչև 2010/11 թվականի մրցաշրջանի ավարտը, սակայն ավելի ուշ «Պիտերբորո» ֆուտբոլային ակումբի մարզիչի փոխվելուց հետո Կիրանը վերադարձավ «Էվերթոն»։ 2011 թվականի հունվարի 31-ին վարձակալվեց շոտլանդական «Կիլմարնիկոմ» ակումբի կողմից, մինչև մրցաշրջանի ավարտը։

2011 թվականի հունիսի 1-ին հայտարարվեց, որ Ֆուտբոլիստը թողնում է Էվերթոնը։ Ագարդը տեղափոխվեց «Յովիլ Թաուն»։

2014 թվականի օգոստոսի 21-ին պայմանագիր ստորագրեց «Բրիստոլ Սիթի»։

## Վիճակագրություն

## Ծանոթագրություններ

## Արտաքին հղումներ
* Профиль на официальном сайте «Бристоль Сити» 
* 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Բենժամեն Ստամբուլի

**Բենժամեն Ստամբուլի** (, ), ֆրանսիացի ֆուտբոլիստ, «Պարի Սեն-Ժերմեն» ակումբի կիսապաշտպան։ Թուրքական ծագմամբ ֆրանկալժիրցի ֆուտբոլիստ Անրի Ստամբուլիի որդին.

## Կարիերա
6 տարեկանից հաճախել է «Օլիմպիկ Մարսել» ակումբի ակադեմիա։ 1997 թվականին տեղափոխվել է «Յուզես» ակումբի ակադեմիա։ Այնտեղ անցկացրած 4 տարուց հետո նա տեղափոխվել է «Սեդան» ակումբի ակադեմիա։ 2003 թվականին վերադարձել է «Յուզեսի» ակադեմիա։ 2004-10 թվականներին մարզվել է «Մոնպելիեի» ակադեմիայում։

2010 թվականի մարտի 3-ին Ստամբուլին «Մոնպելիեի» հետ կնքել է իր առաջին մասնագիտական պայմանագիրը։ Օգոստոսի 8-ին դեբյուտել է «Բորդոյի» դեմ խաղում։

2014 թվականի սեպտեմբերի 1-ին Ստամբուլին 4,7 միլիոն ֆունտի դիմաց տեղափոխվել է «Տոտենհեմ Հոտսպուր»։ Իր նորամուտը նոր թիմում նշել է նոյեմբերի 27-ին, Եվրոպայի լիգայի շրջանակներում, Բելգրադի «Պարտիզանի» դեմ խաղում։

2015 թվականի հուլիսի 19-ին 6 միլիոն ֆրանկի դիմաց տեղափոխվել է ֆրանսիական «Պարի Սեն-Ժերմեն»։ Նորամուտ նշել է 2015 թվականի օգոստոսի 1-ին, Ֆրանսիայի սուպերգավաթ 2015-ում, «Լիոնի» դեմ խաղում (2-0)՝ 70-րդ րոպեին փոխարինելով Մարկո Վեռատտիին։

## Ձեռքբերումներ
**Մոնպելիե**
* Լիգա 1՝ 2011-12
 «**ՊՍԺ**»
* Լիգա 1՝ 2015-16
* Ֆրանսիական լիգայի գավաթ՝ 2015-16
* Ֆրանսիայի գավաթ՝ 2015-16

## Ծանոթագրություններ

## Արտաքին հղումներ
* Վիճակագրությունը Լիգա 1-ի կայքում
* Պրոֆիլը L’Equipe կայքում

Կատեգորիա:Անգլիայի լեգեոներ ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Մոնպելիեի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Ֆրանսիացի ֆուտբոլիստներ
Վիսենտե Բլասկո Իբանես

**Վիսենտե Բլասկո Իբանես** (, ), իսպանացի գրող, քաղաքական գործիչ, դեպուտատ (1898-1908)։ Կրթությամբ իրավաբան։

## Կենսագրություն
Սկզբում հարել է սոցիալիստներին, ապա՝ չափավոր լիբերալներին։ 1894 թվականից հրատարակել է «Վալենսիա» վիպապատմվածաշարը, որի վրա զգալի է նատուրալիզմի ազդեցությունը։ «Անհոգ կյանք» (1894), «Նարինջի այգիներում» (1900) վեպերում խարազանել է բուրժուական իրականությունը։ 1906-1909 թվականներին հրատարակել է իր հոգեբանական-փիլիսոփայական վիպաշարը՝ «Մերկ Մախան» (1906), «Արյուն և ավազ» (1908), «Մեռածները հրամայում են» (1909) և այլն։ Առաջին համաշխարհային պատերազմի (1914-1918) իրադարձությունների միտումնավոր և ազգայնամոլ լուսաբանումը դարձավ Բլասկո Իբանեսի հետագա վեպերի («Ապոկալիպսիսի չորս հեծյալները», 1916, «Մեր ծովը», 1918 և այլն) անհաջողության պատճառը։ 1923 թվականին Իսպանիայում ռազմական դիկտատուրա հաստատվելուց հետո վտարանդվել է Ֆրանսիա, որտեղ հրատարակել է «Ալֆոնս XIII-ը առանց դիմակի» (1924) պամֆլետը։ «Մեծ Իրանին որոնելիս» (1928) վեպը նվիրել է Քրիստափոր Կոլումբոսին։

## Ծանոթագրություններ

Կատեգորիա:Իսպանացի գրողներ
Կատեգորիա:Իսպանիայի քաղաքական գործիչներ
Կատեգորիա:Իսպանացի սցենարիստներ
Կատեգորիա:Իսպանացի լրագրողներ
Կատեգորիա:Իսպանացի կինոռեժիսորներ
Կատեգորիա:Իսպանացի բանաստեղծներ
Կատեգորիա:Փաստաբաններ
Կատեգորիա:Իսպանացի իրավաբաններ
Навсегда (երգ)

**«Навсегда»** (), 2016 թվականի հունիսի 3-ին թվային տարբերակով թողարկված ռուս երգչուհի Յոլկայի սինգլը։ Այն թողարկվել է Velvet Music լեյբլի վրա։ Երգը գրվել է Ստանիլավ Բուտովսկիի կողմից, իսկ 2016 թվականին ձայնագրվել Յոլկայի կողմից։ Երգի պրոդյուսերներ դարձան Ալյոնա Միխայլովան և Լիանա Մելաձեն։

## Նախապատմություն
Երգը ձայնագրվել է ռուս երգչուհի Յոլկայի կողմից ռուսական ձայնագրության ստուդիաներից մեկում։ Երգի ժանրը՝ փոփ։ Երաժշտության և երգի բառերի հեղինակն է Ստանիլավ Բուտովսկին։ Երգը թողարկվել է թվային տարբերակով 2016 թվականի հունիսի 3-ին Velvet Music լեյբլի վրա iTunes Store-ում։ Երգի պրոդյուսերներն են Ալյոնա Միխայլովան և Լիանա Մելաձեն։ Յոլկան խոսոտանեց, որ երգ ձայնագրելը դժվար է, սակայն նաև զվարճալի։ Սկզբում, Յոլկան կենդանի կատարմամբ հանդես է եկել 2016 թվականի հունիսի 2-ին Մոսկվայի «Էրմիտաժ» այգում։ Ինչպես նաև երգի թողարկումը կայացել է SoundCloud օնլայն հարթակում։ Անձամբ Յոլկան մեկնաբանել է երգը.

## Երգացանկ
* **Թվային սինգլ**

## Թողարկման պատմություն

## Ծանոթագրություններ

Կատեգորիա:2016 սինգլներ
Մարիա Բլյումենտալ-Տամարինա

**Մարիա Միխայլովնա Բլյումենտալ-Տամարինա** (, ), ռուս խորհրդային դերասանուհի։ ԽՍՀՄ ժողովրդական արտիստուհի (1936)։

## Կենսագրություն
1890–1933 թվականներին աշխատել է Թիֆլիսի, Դոնի Ռոստովի, Մոսկվայի թատրոններում, 1933–1938 թվականներին՝ Փոքր թատրոնում։

Լավագույն դերերից են՝ Գալչիխա, Դոմնա Պանտելևնա, Անֆուսա (Ա․ Օստրովսկու «Անմեղ մեղավորներ», «Տաղանդներ և երկրպագուներ», «Գայլեր և ոչխարներ»), Պոշլյոպկինա (Գոգոլի «Ռևիզորը»), Արինա Իվանովնա (Նայդյոնովի «Վանյուշինի զավակները»), Կնյազևա (Տրենյովի «Նևայի ափին») և այլն։

## Ծանոթագրություններ

Կատեգորիա:Սանկտ Պետերբուրգ քաղաքում ծնվածներ
Կատեգորիա:Մոսկվա քաղաքում մահացածներ
Կատեգորիա:Ռուս դերասանուհիներ
Կատեգորիա:Լենինի շքանշանի ասպետներ
Կատեգորիա:Նովոդևիչյան գերեզմանատանը թաղվածներ
Կատեգորիա:ՌԽՖՍՀ վաստակավոր արտիստներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:ՌԽՖՍՀ ժողովրդական արտիստներ
Կատեգորիա:Խորհրդային դերասանուհիներ
Կատեգորիա:Ռուս կինոդերասանուհիներ
Շկելզեն Գաշի

**Շկելզեն Գաշի** (ալբ․՝ Shkëlzen Gashi, ), ալբանացի ֆուտբոլիստ, կիսապաշտպան։ Հանդես է գալիս ամերիկյան «Կոլորադո Ռեպիձ»-ի և Ալբանիայի ազգային հավաքականի կազմում։

## Ակումբային կարիերա
### Երիտասարդ տարիներ
Գաշին իր ֆուտբոլային կարիերան սկսել է շվեյցարական «Ցյուրիխի» կազմում։ 1999 թվականին պատանի ֆուտբոլիստը ընդունվել է «Գրասհոպեր»-ի ակադեմիա։

### «Կսամակս»
2010 թվականին Շկելզեն Գաշին պայմանագիր է կնքել «Կսամակս» ֆուտբոլային ակումբի հետ։ Թիմի կազմում անցկացրել է մեկ մրցաշրջան՝ մասնակցելով 13 հանդիպման և դառնալով 1 գոլի հեղինակ։

### «Գրասհոպեր»
2012 թվականին Գաշին տեղափոխվել է «*Գրասհոպեր*»։ 2013 թվականին երիտասարդ ֆուտբոլիստը նվաճել է իր առաջին գավաթը՝ դառնալով Շվեյցարիայի գավաթակիր։

### «Բազել»
2014 թվականի ամռանը Շկելզեն Գաշին 1․5 միլիոն եվրոյի դիմաց տեղափոխվել է «Բազել»։ 2014/15 մրցաշրջանում նա ճանաչվել է առաջնության լավագույն ռմբարկու։ Նա առաջնության ընթացքում դարձել է 22 գոլի հեղինակ, իսկ «Բազելը» իր պատմության մեջ 6-րդ անգամ դարձել է Շվեյցարիայի չեմպիոն։

### «Կոլորադո Ռեպիձ»
2016 թվականի փետրվարի 1-ին Գաշին տեղափոխվել է ամերիկյան MLS-ը ներկայացնող «Կոլորադո Ռեպիձ»։

## Միջազգային կարիերա
2004 թվականից Գաշին սկսել է հանդես գալ Շվեյցարիայի տարբեր տարիքայինների հավաքականներում։ Նա հանդես է եկել Շվեյցարիայի Մ17 և Մ19 հավաքականների կազմում։

2013 թվականին չհրավիրվելով Շվեյցարիայի ազգային հավաքական, նա որոշեց հանդես գալ Ալբանիայի ազգային հավաքականում։ Ալբանիայի հավաքականի կազմում իր դեբյուտը Շկելզենը նշել է 2013 թվականի օգոստոսին՝ Հայաստանի հավաքականի դեմ խաղում։

2015 թվականի հոկտեմբերին պարզ դարձավ, որ Ալբանիայի հավաքականը մասնակցելու է Եվրո 2016-ին։ Թիմը խմբում գարվեց 2-րդ տեղը, իսկ Գաշին մասնակցեց որակավորման փուլի 4 հանդիպումների։

## Վիճակագրություն
### Ակումբային

### Միջազգային

### Միջազգային գոլեր

## Ձեռքբերումներ
### Ակումբային
* Շվեյցարիայի չեմպիոն - 2006/07, 2014/15
* Շվեյցարիայի գավաթակիր - 2012/13

### Անձնական
* Շվեյցրիայի առաջնության լավագույն ռմբարկու - 2013/14 (19 գոլ), 2014/15 (22 գոլ)
* Շվեյցարիայի տարվա լավագույն ֆուտբոլիստ - 2014

## Ծանոթագրություններ

## Արտաքին հղումներ
* Էջը uefa.com կայքում
* Էջը weltfussball.de կայքում
* Էջը soccerway.com կայքում
* Էջը national-football-teams.com կայքում

Կատեգորիա:Աարաուի ֆուտբոլիստներ
Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Բազելի ֆուտբոլիստներ
Կատեգորիա:Գրասհոպերի ֆուտբոլիստներ
Կատեգորիա:Կոսովացի ֆուտբոլիստներ
Կատեգորիա:Շվեյցարացի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ցյուրիխի ֆուտբոլիստներ
Henan Airlines

**Henan Airlines** (նախկինում՝ **Kunpeng Airlines**), Տարածաշրջանային ավիաընկերություն Չինաստանում, գլխամասային գրասենյակը գտնվում է Չժենչժոու քաղաքում (Չինաստանի հյուսիսային մաս), ներքին և միջազգային օդային երթուղիներով իրականացնում է կանոնավոր ուղևորափոխադրումներ։ Փոխադրողի կցագրման և նրա հիմնական տարանցիկ հանգույցը Չժենչժոու Սինչժեն միջազգային օդանավակայանն է։ Kunpeng Airlines–ը հիմնադրվել է որպես չինական Shenzhen Airlines ավիաընկերության և ամերիկյան Mesa Air Group ավիահոլդինգի համատեղ ընկերություն՝ դառնալով Չինաստանի՝ իր ժամանակի խոշորագույն տարածաշրջանային ավիափոխադրողը։ 2009 թվականին Mesa Air Group-ը և Shenzhen Airlines-ը հայտարարեցին գործընկերային համաձայնագիրը լուծելու մասին, որից հետո ընկերությունը անվանափոխվեց՝ պաշտոնապես կրելով Henan Airlines անունը։

## Պատմություն
2006 թվականի դեկտեմբերին ամերիկյան Mesa Air Group ավիահոլդինգը և չինական Shenzhen Airlines ավիաընկերությունը համատեղ Kunpeng Airlines ընկերության հիմնադրման վերաբերյալ պայմանագիր կնքեցին։ Նոր ավիաընկերությունը իր գործունեությունը սկսեց հաջորդ տարվա հոկտեմբերին՝ իրականացնելով կանոնավոր ուղևորափոխադրումներ և բեռնափոխադրումներ, ինչպես նաև՝ չարտերային թռիչքներ։ Ընկերության նավատորմը կազմված էր Mesa Air Group-ից վարձակալած Bombardier CRJ-200 ինքնաթիռներից։

2008 թվականի օգոստոսին Mesa Air Group-ի ղեկավարությունը հայտարարեց, որ նախատեսել է Kungpeng Airlines –ի ակցիաների իր փաթեթը վաճառել գործընկեր Shenzhen Airlines-ին։

Նույն ամսին ավիաընկերությունը իր գլխամասային գրասենյակը տեղափոխեց Չժենչժոու՝ հույս ունենալով այդ քայլով ավելի շատ կանոնավոր չվերթեր ապահովել և հաղթահարել ֆինանսական ճեղքվածքը։ Փոխադրողի ղեկավարությունը հայտարարեց մոտ երկու հարյուր ինքնաթիռներ ձեռք բերելու և 2016 թվականին ավիաընկերության օրական չվերթերի թիվը 900-ի հասցնելու մտադրությունների մասին։

2009 թվականի հունիսին Mesa Air Group Հոլդինգը իրեն պատկանող բոլոր ակցիաները վաճառեց նախկին գործընկերոջը, ինչից հետո վարձակալած CRJ-200 ինքնաթիռները վերադարձվեցին Mesa-ին։ Նույն թվականի հուլիսին Shenzhen Airlines –ը հայտարարեց դուստր-ավիափոխադրողի պաշտոնական անվանումը Henan Airlines –ի փոխելու և ընկերությանը մի քանի Embraer E-190 լայներներ փոխանցելու մասին։

## Նավատորմ
2010 թվականի օգոստոսի 24-ի դրությամբ Henan Airlines ավիաընկերության օդային նավատորմը կազմված է հետևյալ ինքնաթիռներից՝





## Ավիաաղետներ և դժբախտ պատահարներ
* **[[2010 թվական]]ի [[օգոստոսի 24]]-ին** Embraer E-190 (գրանցված որպես B-3130) ինքնաթիռը, Խարբին Թայպին միջազգային օդանավակայանից 8387 չվերթով դեպի Իչունի օդանավակայան թռչելիս աղետի ենթարկվեց վայրէջքի ժամանակ։ Ինքնաթիռը դուրս եկավ թռիչքուղուց, բեկոր-բեկոր եղավ և այրվեց, 96 ուղևորից 42-ը զոհվեցին։

## Ծանոթագրություններ

## Արտաքին հղումներ
* ''Henan Airlines'' ավիաընկերության պաշտոնական կայքը 
* ''Kunpeng Airlines'' ավիաընկերության պաշտոնական կայքը 

Կատեգորիա:2006 հիմնադրումներ
Կատեգորիա:Չինաստանի ավիաընկերություններ
E-190-ի ավիավթար Իչունում

**E-190-ի ավիավթար Չինաստանում**, Е-190 ինքնաթիռի ավիավթարը Իչուն (Հեյլունցզյան) քաղաքի մոտ, տեղի է ունեցել 2010 թվականի օգոստոսի 24-ին տեղական ժամանակով ժամը 22:10։ Սա պատմության մեջ Embraer Е-190 ինքնաթիռի առաջին վթարն է։

## Իրադարձություններ
«Henan Airlines» ավիաընկերության Embraer E-190 ինքնաթիռը, Խարբին քաղաքի օդանավակայանից տեղական ժամանակով 20:45 (16:45՝ Մոսկվայի ժամանակով) թռչելով VD8387 երթուղով, վթարի է ենթարկվել Չինաստանի հյուսիս-արևելքում, Իչուն (Հեյլունցզյան) քաղաքի օդանավակայանում։ Գիշերային վայրէջքի (տեղական ժամանակով Ժամը 22:10-ին) ժամանակ ինքնաթիռը դուրս է եկել թռիչքուղուց, մասնատվել է և այրվել։ Տեսանելիությունը 300 մետրից ավել չի եղել։

## Փրկարարական գործողությունը և վթարի պատճառները
Աղետի վայր շտապել են փրկարարներ։ Հայտնի է, որ փրկվել են 49 հոգի։ Բոլոր փրկվածները տեղափոխվել են հոսպիտալ։ Նրանցից երեքի դրությունը ծանր է եղել։ Նախնական տվյալներով վթարի պատճառներից մեկը կարող էր լինել վատ եղանակը. օդաչուն թանձր մառախուղի պայմաններում չի տեսել թռիչքուղին։

## Արձագանքը
Վթարից անմիջապես հետո «Henan Airlines»-ը անորոշ ժամանակով չեղյալ է հայտարարել իր բոլոր չվերթերը։ Կատարվածի հետ կապված ավիաընկերության գործադիր տնօրենը զրկվել է պաշտոնից։ «Embraer» ընկերությունը իր ցավակցություններն է հայտնել «Henan Airlines»-ին, տուժվածներին և զոհվածների հարազատներին։

2010 թվականի օգոստոսի 25-ին առավել ծանր վնասվածքներ ստացած 15 անձինք բուժման նպատակով տեղափոխվել են մարզի մայրաքաղաք՝ Խարբին։

## Ծանոթագրություններ

Կատեգորիա:2010 իրադարձություններ
Let L-410-ի ավիավթար Բանդունդուում

**Let L-410-ի վթարը Բանդունդուում**, ավիավթար, որը տեղի է ունեցել Let L-410 Turbolet ինքնաթիռում 2010 թվականի օգոստոսի 25-ին, Կոնգոյի Դեմոկրատական Հանրապետության Բանդունդու պրովինցիայում։

## Իրադարձություններ
Ինքնաթիռը, որը պատկանում է տեղական «Filair ավիաընկերությանը, Կենտրոնական Կոնգո պրովինցիայից մեկնում էր Բանդունդու քաղաք։ Բանդունդուից հետո այն պետք էր մեկներ հանրապետության մայրաքաղաք՝ Կինշասա։ Ավիավթարը տեղի է ունեցել տեղական ժամով 12:00-ի կողմերը Բանդունդու պրովինցիայում։ Վթարի արդյունքում մահացել է 20 մարդ, ողջ է մնացել մի մարդ։

## Վթարի պատճառները
2010 թվականի հոկտեմբերին հայտնի դարձավ վթարի պատճառները։ Միակ ողջ մնացած մարդը ցուցմունք է տվել, ըստ որի հաջողվել է վերականգնել կատարվածի պատկերը։ Ուղևորներից մեկը ինքնաթիռ էր տարել կոկորդիլոս, որը վայրէջքի պահին դուրս է եկել պայուսակից, ինչից հետո սկսվել է իրարանցում. ուղևորները նետվում են օդաչուի խցիկը։ Ինքնաթիռի քթի մասի գերբեռնման պատճառով այն կորցրել է հավասարակշռությունը և ընկել է թռիչքուղուց մի քանի հարյուր մետր հեռու գտնվող մի դատարկ տան տանիքին։ Ինքը՝ կոկորդիլոսը, կենդանի է մնացել, բայց զոհվել է փրկարարների կողմից փրկարարական աշխատանքների ժամանակ։

## Ուղևորներ և անձնակազմ
Ինքնաթիռում կար 18 ուղևոր և ավիաընկերության անձնակազմից երեք անձ։ Ողջ է մնացել միայն մեկ ուղևոր՝ Կոնգոյի Դեմոկրատական Հանրապետության քաղաքացի։

## Ծանոթագրություններ

Կատեգորիա:2010 իրադարձություններ
Մալիժե

**Մալիժե** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպերի գավառում։ Մտնում է Լե Մե կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04108։

## Բնակչություն
Համայնքի բնակչությունը 2008 թվականին կազմում էր 1958 մարդ։

## Տնտեսություն
2007 թվականի տվյալներով 1181 աշխատունակ տարիքի մարդկանցից (15-64 տարեկան) 832-ը տնտեսապես ակտիվ էին, 349-ը անգործ (ակտիվության ցուցանիշը 70,4 %, 1999 թվականին եղել է՝ 65,8 %)։ 832 աշխատունակ բնակիչներից 721-ը աշխատում էին (396 տղամարդ և 325 կին), անաշխատանք էին 111-ը (40 տղամարդ և 71 կին)։ 349 անգործ մարդկանցից 99-ը աշակերտներ կամ ուսանողներ են, 121-ը թոշակառու, 129-ը չէին աշխատում այլ պատճառներով.

## Տեսարժան վայրեր
* Ամրոց (1760—1770-ական թթ.)
* Ծխական եկեղեցի Սեն Կրիստոֆ ուշ դասական ոճով, վերականգնվել է 1839 թվականին 
* Կամուրջ գետի վրայով Բլեոն, կառուցվել է 1775—1778 թվականներին
* Նախկին ծխական եկեղեցի Սեն Ֆլորան, վերականգնվել է 2007 թվականին

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Էլյակիմ Մանգալա

**Էլյակիմ Մանգալա** (ֆր.՝ Eliaquim Mangala, ), ֆրանսիացի պրոֆեսիոնալ ֆուտբոլիստ, պաշտպան։ Հանդես է գալիս անգլաիական «Մանչեսթեր Սիթի» ֆուտբոլային ակումբում և Ֆրանսիայի ֆուտբոլի ազգային հավաքականում։

## Կարիերա
### Ակումբային
2008-2011 թվականներին հանդես է եկել բելգիական «Ստանդարդ» ակումբի կազմում։ 2011-2014 թվականներին հանդես է եկել պորտուգալական «Պորտու» ֆուտբոլային ակումբում։ 2014 թվականից մինչև հիմա հանդես է գալիս անգլիական «Մանչեսթեր Սիթի» ֆուտբոլային ակումբի կազմում։

### Ազգային հավաքական
2013 թվականից մինչև հիմա հանդես է գալիս Ֆրանսիայի ֆուտբոլի ազգային հավաքականում։

## Վիճակագրություն

## Ծանոթագրություններ

## Արտաքին հղումներ
* 
* Профиль на сайте федерации футбола Франции  
* Профиль на Footgoal.net  

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կոնգոյի Դեմոկրատական Հանրապետության ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ